
Anexa Nr. 1 la HCL Nr. ........./..............................


CONVENȚIE
Nr. ......../............................

Încheiată între:

DIRECȚIA DE ASISTENȚĂ SOCIALĂ A MUNICIPIULUI TIMIȘOARA  cu sediul în Timişoara, Str. Ioan Plavoșin, Nr. 21, CIF 38053878, reprezentată de SURDUCAN RODICA, în calitate de DIRECTOR, numită în continuare PRESTATOR

și

SERVICIUL PUBLIC CREȘE TIMIȘOARA,  cu sediul în Timișoara, Str. Drăgășani, Nr. 1, CIF 36518519, reprezentată de NEMEȘ ADRIANA în calitate de DIRECTOR, numită în continuare BENEFICIAR

Având în vedere problemele stringente care decurg din imposibilitatea de a asigura în continuare hrana copiilor înscriși la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18, în perioada imediat următoare; 

Întrucât este necesar să se asigure alimentația zilnică a copiilor conform HG 1252/2012;

Având în vedere că nu se folosește bucătăria existentă în imobilul de pe strada Suceava nr. 13A în care se desfășoară atât activitatea creșelor cât și a grădinițelor, Serviciul Public Creșe Timișoara fiind nevoit să transporte hrana copiilor de la bucătăria Creșei nr. 6 ”Luceafărul”, strada Drăgășani nr. 1;

Având în vedere că la Creșa nr. 7, ”Prâslea cel Voinic”, strada Independenței nr. 18, nu se poate amenaja bucătăria din cauza lipsei spațiului pentru asigurarea circuitului necesar;

Întrucât s-a convenit inițierea unei colaborări între Serviciul Public Creșe Timișoara și Direcția de Asistență Socială a Municipiului Timișoara în vederea continuității activității în cele două creșe, prin asigurarea hranei zilnice pentru copii; 

Pe baza înţelegerii ca formele de cooperare prevăzute în prezenta Convenţie să nu afecteze celelalte forme de cooperare bilaterală sau multilaterală; 

Din convingerea că în domeniul cooperării trebuie acordată o atenţie deosebită copiilor, aceștia reprezentând un punct de interes comun în activitatea ambelor instituții, în sensul de a proteja, îngriji și oferi condiții optime de dezvoltare fizică și psiho-senzorială; 

CONVIN URMĂTOARELE:

ARTICOLUL 1. OBIECTUL CONVENȚIEI

Obiectul prezentei convenții îl consituie puenrea la dispoziția beneficiarului de către prestator a unui autovehicul în vederea transportării hranei de la Creșa nr. 6 ”Luceafărul”, de pe strada Drăgășani nr. 1 către Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18.
Hrana furnizată copiilor înscriși la creșă va fi gătită în bucătăria proprie a Creșei nr. 6 ”Luceafărul”, de personalul creșei și cu materia primă achiziționată de Serviciul Public Creșe.
Transportarea hranei, se va face zilnic cu ajutorul autovehiculului autorizat în acest scop al Direcției de Asistență Socială, în intervalul orar 11:00 – 12:00.

ARTICOLUL 2. PREȚUL CONVENȚIEI

Prezenta convenție se încheie cu titlu gratuit.

ARTICOLUL 3. PERIOADA 

	Prezenta convenție produce efecte începând cu data semnării și se încheie la data contractării serviciului de catering de către Serviciul Public Creșe.

ARTICOLUL 4. ATRIBUȚIILE/SARCINILE SERVICIULUI PUBLIC CREȘE

Pentru realizarea obiectului convenției, Serviciul Public Creșe, prin Creșa nr. 6 ”Luceafărul”, Str. Drăgășani, nr. 1, va avea următoarele atribuţii principale:
· întocmește meniul; 
· pregătește hrana pentru copii în bucătăria proprie;
· predă zilnic în intervalul orar stabilit, meniurile copiilor în vederea transportării la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18;
· răspunde de calitatea preparării hranei.

ARTICOLUL 5. ATRIBUȚIILE/SARCINILE DIRECȚIEI DE ASISTENȚĂ SOCIALĂ

Pentru realizarea obiectului convenției, Direcția de Asistență Socială a Municipiului Timișoara, va avea următoarele atribuţii principale:
· preia hrana copiilor de la Creșa nr. 6 ”Luceafărul”, Str. Drăgășani nr. 1;
· transportă hrana, în condiții igienico-sanitare optime, la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18;
· respectă intervalul orar pentru preluarea și predarea hranei.


Serviciul Public Creșe și Direcția de Asistență Socială a Municipiului Timișoara cooperează în ceea ce privește asigurarea hranei copiilor înscriși la Creșa nr. 2 ”Cosânzeana”, strada Suceava nr. 13A și Creșa nr. 7 ”Prâslea cel Voinic”, strada Independenței nr. 18, cu scopul de a preveni închiderea temporară a creșelor și a asigura continuitatea activității acesteia. Pentru îndeplinirea obiectivului prezentei convenții este necesară implicarea comună a ambelor părți.

Alte observații: .......................... .......................... .......................... .......................... .................



                PRESTATOR						        BENEFICIAR
DIRECȚIA DE ASISTENȚĂ SOCIALĂ	                                                        SERVICIUL PUBLIC CREȘE  
                      DIRECTOR, 					                          DIRECTOR,
             RODICA SURDUCAN				                                  ADRIANA NEMEȘ
    (semnătura)……………………….		                                   (semnătura)……..………………….

